กฎกระทรวงกฎกระทรวงกำหนดหลักเกณฑ์วิธีการ และเงื่อนไขในการโฆษณาการประชุมและการแสดงข้อคิดเห็นของประชาชนในการวางและจัดทำผังเมืองเฉพาะพ.ศ.๒๕๕๒[๑] อาศัยอำนาจตามความในมาตรา ๕ และมาตรา ๓๓แห่งพระราชบัญญัติการผังเมือง พ.ศ. ๒๕๑๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๒ (พ.ศ.๒๕๑๙) ออกตามความในพระราชบัญญัติการผังเมือง พ.ศ. ๒๕๑๘ข้อ ๒ในกรณีที่จะมีการวางและจัดทำผังเมืองเฉพาะในท้องที่ใดให้กรมโยธาธิการและผังเมือง หรือเจ้าพนักงานท้องถิ่น แล้วแต่กรณีจัดให้มีการโฆษณาทางวิทยุกระจายเสียงที่สามารถรับฟังได้ในท้องที่นั้นทางหนังสือพิมพ์ภาษาไทยรายวันที่มีจำหน่ายในท้องที่นั้นและทางระบบเครือข่ายสารสนเทศ เป็นระยะเวลาติดต่อกันไม่น้อยกว่าเจ็ดวันเพื่อให้ประชาชนในท้องที่ที่จะมีการวางและจัดทำผังเมืองเฉพาะทราบถึงการที่จะวางและจัดทำผังเมืองเฉพาะดังกล่าวในกรณีที่มีความจำเป็นเพื่อให้มีการโฆษณาอย่างทั่วถึงแก่ประชาชนในท้องที่ที่จะมีการวางและจัดทำผังเมืองเฉพาะกรมโยธาธิการและผังเมืองหรือเจ้าพนักงานท้องถิ่น แล้วแต่กรณีจะขออนุมัติคณะกรรมการผังเมืองให้มีการโฆษณาทางวิทยุโทรทัศน์ที่สามารถรับฟังและรับการแพร่ภาพได้ในท้องที่นั้นหรือโดยวิธีการอื่นด้วยก็ได้การโฆษณาตามวรรคหนึ่งและวรรคสองต้องแสดงหรือระบุเขตท้องที่ที่จะวางและจัดทำผังเมืองเฉพาะวัน เวลา และสถานที่ที่จะปิดประกาศแสดงรายการต่าง ๆ ตามข้อ ๓ ด้วยในกรณีที่องค์กรปกครองส่วนท้องถิ่นไม่มีระบบเครือข่ายสารสนเทศให้กรมโยธาธิการและผังเมืองจัดให้มีการโฆษณาตามวรรคหนึ่งทางระบบเครือข่ายสารสนเทศของกรมโยธาธิการและผังเมืองข้อ ๓เมื่อได้โฆษณาตามข้อ ๒ แล้วให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณีจัดให้มีการปิดประกาศแสดงรายการเกี่ยวกับการวางและจัดทำผังเมืองเฉพาะ ดังต่อไปนี้(๑) วัตถุประสงค์ในการวางและจัดทำผังเมืองเฉพาะ(๒)แผนที่แสดงเขตท้องที่ที่จะวางและจัดทำผังเมืองเฉพาะ(๓) ข้อความเกี่ยวกับ วัน เวลาและสถานที่ที่จะจัดให้มีการประชุมเพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองเฉพาะ(๔)ข้อความเชิญชวนให้ประชาชนในท้องที่ที่จะวางและจัดทำผังเมืองเฉพาะไปตรวจดูรายละเอียดเกี่ยวกับผังเมืองเฉพาะซึ่งรวมถึงแผนผังเมืองหรือแผนผังบริเวณ และข้อกำหนดของผังเมืองเฉพาะดังกล่าวที่กรมโยธาธิการและผังเมืองและสำนักงานโยธาธิการและผังเมืองจังหวัดหรือที่ทำการของเจ้าพนักงานท้องถิ่นผู้วางและจัดทำผังเมืองเฉพาะแล้วแต่กรณี(๕)ข้อความเชิญชวนให้ประชาชนในท้องที่ที่จะวางและจัดทำผังเมืองเฉพาะแสดงข้อคิดเห็นเกี่ยวกับการวางและจัดทำผังเมืองเฉพาะภายในระยะเวลาและสถานที่ที่กำหนด(๖) หลักเกณฑ์ วิธีการ และเงื่อนไขในการแสดงข้อคิดเห็นของประชาชนข้อ ๔ประกาศตามข้อ ๓ให้ปิดไว้ในที่เปิดเผยเป็นระยะเวลาติดต่อกันไม่น้อยกว่าสิบห้าวันก่อนวันประชุมเพื่อรับฟังข้อคิดเห็นของประชาชนณ สถานที่ดังต่อไปนี้(๑) กรมโยธาธิการและผังเมืองศาลาว่าการกรุงเทพมหานคร สำนักงานเขตของกรุงเทพมหานคร และสาธารณสถานในเขตกรุงเทพมหานครสำหรับการวางและจัดทำผังเมืองเฉพาะในเขตกรุงเทพมหานคร(๒) กรมโยธาธิการและผังเมือง ศาลากลางจังหวัดสำนักงานโยธาธิการและผังเมืองจังหวัด สำนักงานที่ดินจังหวัดสำนักงานที่ดินจังหวัดสาขา ที่ว่าการอำเภอ สำนักงานที่ดินอำเภอ ที่ทำการขององค์กรปกครองส่วนท้องถิ่นและสาธารณสถานในเขตท้องที่ที่จะวางและจัดทำผังเมืองเฉพาะสำหรับการวางและจัดทำผังเมืองเฉพาะในจังหวัดอื่นให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี เผยแพร่ประกาศตามข้อ ๓ ทางระบบเครือข่ายสารสนเทศเป็นระยะเวลาติดต่อกันไม่น้อยกว่าสิบห้าวันก่อนวันประชุมเพื่อรับฟังข้อคิดเห็นของประชาชนในกรณีที่องค์กรปกครองส่วนท้องถิ่นไม่มีระบบเครือข่ายสารสนเทศให้กรมโยธาธิการและผังเมืองจัดให้มีการเผยแพร่ประกาศตามข้อ ๓ทางระบบเครือข่ายสารสนเทศของกรมโยธาธิการและผังเมืองข้อ ๕ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดเจ้าหน้าที่ไว้ ณ ที่ทำการ เพื่อชี้แจงรายละเอียดต่าง ๆเกี่ยวกับการวางและจัดทำผังเมืองเฉพาะแก่ประชาชนในท้องที่ที่จะวางและจัดทำผังเมืองเฉพาะนั้นข้อ ๖ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี จัดให้มีการประชุมตามวัน เวลา และสถานที่ที่ระบุไว้ในประกาศตามข้อ ๓เพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองเฉพาะไม่น้อยกว่าสองครั้งโดยการประชุมครั้งแรกให้จัดขึ้นภายในสามสิบวันนับแต่วันปิดประกาศตามข้อ ๔ส่วนการประชุมครั้งที่สองและครั้งต่อไป ให้จัดขึ้นภายในระยะเวลาที่เห็นสมควรก่อนการประชุมครั้งที่สองและครั้งต่อไปให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณี ดำเนินการตามข้อ ๓ข้อ ๔ และข้อ ๕ โดยอนุโลมข้อ ๗ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี มีหนังสือเชิญผู้แทนหน่วยงานของรัฐผู้แทนสถาบันอุดมศึกษาที่จัดการศึกษาด้านการผังเมืองหรือสิ่งแวดล้อม ผู้แทนสมาคมผู้แทนภาคเอกชน และบุคคลหรือคณะบุคคลอื่นที่เกี่ยวข้องตามที่เห็นสมควรเข้าร่วมประชุมและแสดงข้อคิดเห็นด้วยข้อ ๘ในการประชุมเพื่อรับฟังข้อคิดเห็นของประชาชนแต่ละครั้งให้ผู้ว่าราชการจังหวัดแห่งท้องที่ที่จะมีการวางและจัดทำผังเมืองเฉพาะหรือผู้ที่ผู้ว่าราชการจังหวัดมอบหมายเป็นประธานในที่ประชุมถ้าเป็นการวางและจัดทำผังเมืองเฉพาะในท้องที่คาบเกี่ยวกันตั้งแต่สองจังหวัดขึ้นไปให้คณะกรรมการผังเมืองเป็นผู้แต่งตั้งประธานในที่ประชุมข้อ ๙ให้บุคคลดังต่อไปนี้เป็นผู้มีสิทธิแสดงข้อคิดเห็นเกี่ยวกับการวางและจัดทำผังเมืองเฉพาะ(๑)เจ้าของหรือผู้ครอบครองที่ดินหรืออาคารที่ตั้งอยู่ในท้องที่ที่จะวางและจัดทำผังเมืองเฉพาะผู้มีสิทธิก่อสร้างอาคารเหนือที่ดินดังกล่าวหรือผู้ซึ่งได้รับมอบหมายจากบุคคลดังกล่าว(๒) ผู้แทนหน่วยงานของรัฐผู้แทนสถาบันอุดมศึกษาที่จัดการศึกษาด้านการผังเมืองหรือสิ่งแวดล้อม ผู้แทนสมาคมผู้แทนภาคเอกชน และบุคคลหรือคณะบุคคลอื่นที่เกี่ยวข้องตามข้อ ๗(๓)สมาชิกรัฐสภาและสมาชิกสภาท้องถิ่นแห่งท้องที่ที่จะวางและจัดทำผังเมืองเฉพาะ(๔)กำนันและผู้ใหญ่บ้านแห่งท้องที่ที่จะวางและจัดทำผังเมืองเฉพาะข้อ ๑๐การแสดงข้อคิดเห็นเกี่ยวกับการวางและจัดทำผังเมืองเฉพาะจะทำเป็นหนังสือหรือด้วยวาจาก็ได้การแสดงข้อคิดเห็นด้วยวาจาให้กระทำได้เฉพาะในระหว่างการประชุมเท่านั้นการแสดงข้อคิดเห็นเป็นหนังสือให้ยื่นต่อเจ้าหน้าที่ณ สถานที่ที่กำหนดไว้ในประกาศตามข้อ ๓ หรือส่งทางไปรษณีย์ไปยังบุคคลดังกล่าวภายในระยะเวลาที่กำหนดไว้ในประกาศตามข้อ ๓หรืออาจนำไปยื่นต่อเจ้าหน้าที่ในที่ประชุมเพื่อรับฟังข้อคิดเห็นของประชาชนก็ได้ข้อ ๑๑การแสดงข้อคิดเห็นเกี่ยวกับการวางและจัดทำผังเมืองเฉพาะต้องเป็นข้อคิดเห็นเกี่ยวกับการแก้ปัญหาหรือการพัฒนาท้องถิ่นที่จะวางและจัดทำผังเมืองเฉพาะหรืออาจเป็นข้อคิดเห็นที่เกี่ยวกับสุขลักษณะ ความสะดวกสบาย ความเป็นระเบียบความสวยงาม การใช้ประโยชน์ในทรัพย์สินความปลอดภัยของประชาชนและสวัสดิภาพของสังคมการส่งเสริมเศรษฐกิจ สังคม และสภาพแวดล้อมการดำรงรักษาหรือบูรณะสถานที่และวัตถุที่มีประโยชน์หรือคุณค่าในทางศิลปกรรม สถาปัตยกรรมประวัติศาสตร์หรือโบราณคดี หรือการบำรุงรักษาทรัพยากรธรรมชาติ ภูมิประเทศที่งดงามหรือมีคุณค่าในทางธรรมชาติในบริเวณที่จะวางและจัดทำผังเมืองเฉพาะนั้นในการแสดงข้อคิดเห็นของบุคคลตามข้อ ๙ (๑)จะแสดงข้อคิดเห็นเฉพาะเรื่องอันเป็นผลกระทบต่อสิทธิหรือประโยชน์ของตนเองหรือของส่วนรวมที่เกิดหรืออาจจะเกิดจากผังเมืองเฉพาะที่จะวางและจัดทำนั้นก็ได้การแสดงข้อคิดเห็นตามวรรคหนึ่งและวรรคสองผู้แสดงข้อคิดเห็นต้องระบุข้อเท็จจริงเหตุผล และแนวทางในการแก้ไขปัญหานั้นด้วยข้อ ๑๒หนังสือแสดงข้อคิดเห็นอย่างน้อยต้องมีรายการดังต่อไปนี้(๑) ชื่อ ที่อยู่ อาชีพและลายมือชื่อของผู้แสดงข้อคิดเห็น และในกรณีที่เป็นการแสดงข้อคิดเห็นแทนผู้อื่นจะต้องแนบใบมอบฉันทะให้แสดงข้อคิดเห็นแทนด้วย(๒)ระบุเรื่องอันเป็นผลกระทบต่อสิทธิหรือประโยชน์ของตนเองหรือของส่วนรวมที่เกิดหรืออาจจะเกิดจากผังเมืองเฉพาะที่จะวางและจัดทำนั้นในกรณีเป็นบุคคลตามข้อ ๙ (๑)ให้แนบสำเนาเอกสารที่เกี่ยวกับการเป็นเจ้าของหรือผู้ครอบครองที่ดินหรืออาคารซึ่งตั้งอยู่ในท้องที่ที่จะวางและจัดทำผังเมืองเฉพาะหรือระบุหลักฐานแสดงฐานะการเป็นผู้มีสิทธิก่อสร้างอาคารเหนือที่ดินดังกล่าวแล้วแต่กรณี ด้วยข้อ ๑๓ให้กรมโยธาธิการและผังเมืองหรือเจ้าพนักงานท้องถิ่นแล้วแต่กรณี นำข้อคิดเห็นของบุคคลตามข้อ ๙ไปประกอบการพิจารณาวางและจัดทำผังเมืองเฉพาะหรือทบทวนผังเมืองเฉพาะที่ได้วางและจัดทำขึ้นไว้แล้วก่อนที่จะนำเสนอคณะกรรมการผังเมืองพิจารณาให้ไว้ณ วันที่ ๑๘ มีนาคม พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓แห่งพระราชบัญญัติการผังเมือง พ.ศ. ๒๕๑๘ บัญญัติว่าในการวางและจัดทำผังเมืองเฉพาะใดให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณีจัดให้มีการโฆษณาให้ประชาชนทราบ แล้วจัดการประชุมไม่น้อยกว่าสองครั้งเพื่อรับฟังข้อคิดเห็นของประชาชนในท้องที่ที่จะมีการวางและจัดทำผังเมืองเฉพาะนั้นในการรับฟังข้อคิดเห็นนี้จะกำหนดเฉพาะให้ผู้แทนของประชาชนเข้าร่วมการประชุมตามความเหมาะสมก็ได้หลักเกณฑ์ วิธีการ และเงื่อนไขในการโฆษณา การประชุม และการแสดงข้อคิดเห็น ให้กำหนดโดยกฎกระทรวงแต่เนื่องจากหลักเกณฑ์วิธีการ และเงื่อนไขในการโฆษณา การประชุม และการแสดงข้อคิดเห็นของประชาชนในการวางและจัดทำผังเมืองเฉพาะที่ใช้บังคับในปัจจุบันตามกฎกระทรวงฉบับที่ ๒ (พ.ศ. ๒๕๑๙) ออกตามความในพระราชบัญญัติการผังเมือง พ.ศ. ๒๕๑๘ประกอบกับกฎกระทรวง ฉบับที่ ๓๑๕ (พ.ศ. ๒๕๔๐) ออกตามความในพระราชบัญญัติการผังเมืองพ.ศ. ๒๕๑๘ เป็นการนำหลักเกณฑ์ วิธีการ และเงื่อนไขในการโฆษณา การประชุมและการแสดงข้อคิดเห็นของประชาชนในการวางและจัดทำผังเมืองรวมมาใช้บังคับโดยอนุโลมในการนี้ เพื่อให้เป็นไปตามบทบัญญัติมาตรา ๓๓ แห่งพระราชบัญญัติดังกล่าวสมควรกำหนดหลักเกณฑ์ วิธีการ และเงื่อนไขในการโฆษณา การประชุมและการแสดงข้อคิดเห็นของประชาชนในการวางและจัดทำผังเมืองเฉพาะ จึงจำเป็นต้องออกกฎกระทรวงนี้ปริยานุช/ผู้จัดทำ๓๐มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๘ ก/หน้า ๒๗/๒๗ มีนาคม ๒๕๕๒